Bornholmskolen
Store norske leksikon,Kunst og estetikk,Bildende kunst,Kunsthistorie,Postimpresjonisme, symbolisme og art nouveau
Bornholmskolen var en gruppe danske malere som fra rundt 1910–1930 i stor utstrekning hentet sine motiver fra Bornholm i Danmark. Blant dem var Karl Isakson, Edvard Weie, Kræsten Iversen, Olaf Rude, Oluf Høst, Niels Lergaard og Ernst Zeuthen.
Gruppen hadde ikke en ensartet kunstnerisk retning, men var særlig påvirket av nyere fransk kunst og sto i fronten for introduksjonen av postimpresjonisme, fauvisme og kubisme til det danske kunstlivet. Blant deres fremste inspirasjonskilder var Paul Cézanne, Henri Matisse og Pablo Picasso.På lignende måte som sine forbilder fokuserte Bornholmskolen først og fremst på eksperimentering med fargebruk og abstraksjon. Ved å innlemme disse modernistiske trekkene i sine skildringer av Bornholm var de med på å innføre en ny retning i nordisk landskapsmaleri som fikk stor betydning for ettertiden. Les mer i Store norske leksikon kunst i Danmark postimpresjonisme fauvisme kubisme